pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมศุลกากรเตือน “การนำเข้ากัญชาต้องผ่านพิธีการศุลกากร” หากลักลอบนำเข้าหรือนำเข้ามาโดยไม่มีใบอนุญาต อาจได้รับโทษทั้งจำทั้งปรับ
วันพฤหัสบดีที่ 21 กรกฎาคม 2565
กรมศุลกากรเตือน “การนําเข้ากัญชาต้องผ่านพิธีการศุลกากร” หากลักลอบนําเข้าหรือนําเข้ามาโดยไม่มีใบอนุญาต อาจได้รับโทษทั้งจําทั้งปรับ
กรมศุลกากรเตือนประชาชนที่มีความประสงค์จะนําเข้ากัญชา จะต้องผ่านพิธีการศุลกากรให้ถูกต้อง หากลักลอบนําเข้า หรือ การนําเข้ามาโดยผ่านพิธีการศุลกากรแต่ไม่มีใบอนุญาตจากหน่วยงานที่เกี่ยวข้อง ถือเป็นความผิดตามกฎหมายศุลกากร ซึ่งมีโทษทั้งจําทั้งปรับ
กรมศุลกากรเตือนประชาชนที่มีความประสงค์จะนําเข้ากัญชา จะต้องผ่านพิธีการศุลกากรให้ถูกต้อง หากลักลอบนําเข้า หรือ การนําเข้ามาโดยผ่านพิธีการศุลกากรแต่ไม่มีใบอนุญาตจากหน่วยงานที่เกี่ยวข้อง ถือเป็นความผิดตามกฎหมายศุลกากร ซึ่งมีโทษทั้งจําทั้งปรับ
นายชัยยุทธ คําคุณ ที่ปรึกษาด้านระบบควบคุมทางศุลกาการ ในฐานะโฆษกกรมศุลกากร เปิดเผยว่า ตามที่กระทรวงสาธารณสุข ได้ออกประกาศเรื่อง ระบุชื่อยาเสพติดให้โทษในประเภท 5 พ.ศ. 2565 โดยมีผลบังคับใช้ตั้งแต่วันที่ 9 มิถุนายน 2565 โดยมีสาระสําคัญให้ กัญชา กัญชงไม่เป็นยาเสพติด ยกเว้นสารสกัดที่มีสาร THC เกิน 0.2% โดยน้ําหนัก ยังคงเป็นยาเสพติด นั้น แม้ว่า กัญชา กัญชง จะไม่เป็นยาเสพติดดังกล่าวข้างต้น แต่หากมีการนําเข้า ผู้นําเข้าจะต้องผ่านพิธีการทางศุลกากรและปฏิบัติตามกฎหมายที่เกี่ยวข้อง ซึ่งรวมถึงประกาศของกรมวิชาการเกษตรที่ได้ออกประกาศควบคุมนําเข้าเมล็ดพันธุ์กัญชาและควบคุมป้องกันโรคและแมลงศัตรูพืชที่ติดมากับเมล็ดพันธุ์อย่างเข้มงวด
ที่ผ่านมาพบว่ายังมีการลักลอบนําเข้าเมล็ดพันธุ์กัญชา และต้นกล้ากัญชาเป็นจํานวนมาก โดยเฉพาะตามตะเข็บชายแดนไทย ซึ่งหากนําเข้ามาโดยไม่ผ่านพิธีการทางศุลกากร หรือนําเข้ามาโดยผ่านพิธีการศุลกากรแต่ไม่มีใบอนุญาตจากหน่วยงานที่เกี่ยวข้อง ผู้นําเข้าอาจได้รับโทษตามพระราชบัญญัติศุลกากร พ.ศ. 2560 กล่าวคือ
กรณีแรก หากเป็นการนําเข้ามาในประเทศไทยโดยไม่ผ่านพิธีการศุลกากร ถือเป็นความผิดฐานลักลอบหนีศุลกากร ตามพระราชบัญญัติศุลกากร มาตรา 242 ซึ่งมีอัตราโทษจําคุกไม่เกิน 10 ปี หรือปรับไม่เกินสี่เท่าของราคาของรวมอากรกรณีที่สอง หากนําเข้ามาโดยผ่านช่องทางศุลกากร แม้ปัจจุบันกัญชาจะถูกปลดจากการเป็นยาเสพติดประเภท 5 ตามประมวลกฎหมายยาเสพติด พ.ศ. 2564 แล้ว แต่การนําเข้ายังต้องคํานึงถึงกฎหมายอื่นที่เกี่ยวข้อง คือ พระราชบัญญัติพันธุ์พืช พ.ศ. 2518 และพระราชบัญญัติกักพืช พ.ศ. 2507 ดังนั้น กัญชายังถือเป็นสินค้าควบคุมการนําเข้า ซึ่งหากไม่ได้ปฏิบัติตามกฎหมายที่เกี่ยวข้องหรือได้รับอนุญาตก่อนที่จะนําเข้ามาในประเทศไทย อาจเป็นความผิดฐานหลีกเลี่ยงข้อห้าม ข้อกํากัด ตามพระราชบัญญัติศุลกากร มาตรา 244 มีอัตราโทษจําคุกไม่เกิน 10 ปี หรือปรับไม่เกิน 500,000 บาท (ห้าแสนบาท)
โฆษกกรมศุลกากร กล่าวว่า สําหรับประชาชนที่มีความประสงค์จะนําเข้ากัญชา จะต้องผ่านพิธีการศุลกากรและปฎิบัติตามกฎหมายที่เกี่ยวข้อง หากลักลอบนําเข้า หรือ นําเข้ามาโดยผ่านพิธีการศุลกากรแต่ไม่มีใบอนุญาตจากหน่วยงานที่เกี่ยวข้อง ถือเป็นความผิดตามพระราชบัญญัติศุลกากร พ.ศ. 2560 มีโทษทั้งจําทั้งปรับ และหากนํากัญชาออกนอกประเทศซึ่งประเทศเหล่านั้นยังกําหนดให้กัญชายังเป็นพืชที่ผิดกฎหมาย อาทิ เกาหลีใต้ ญี่ปุ่น เวียดนาม อินโดนีเซีย สิงค์โปร์ มาเลเซีย อาจมีโทษทั้งจําทั้งปรับ หรือโทษสูงสุดคือประหารชีวิต จึงขอให้ศึกษากฎหมายของต่างประเทศให้ดีก่อนจะนําติดตัวออกหรือส่งออกไปต่างประเทศ
รัฐบาลไทย-ข่าวทำเนียบรัฐบาล-“กอช. ร่วมกับ NT ยกระดับการออมดิจิทัล ผ่านซิมการ์ด my by nt ฟรี เน็ตเร็วแรง”
วันจันทร์ที่ 30 พฤษภาคม 2565
“กอช. ร่วมกับ NT ยกระดับการออมดิจิทัล ผ่านซิมการ์ด my by nt ฟรี เน็ตเร็วแรง”
กอช.ร่วมกับ NT อํานวยความสะดวกให้สมาชิก กอช. เข้าถึงการออมครอบคลุมทุกพื้นที่ โดยสมาชิก กอช. แสดงบัตรประจําตัวประชาชน หรือแสดงเอกสารที่ยืนยันการเป็นสมาชิก กอช. ติดต่อรับซิมการ์ด my by nt พร้อมอินเทอร์เน็ตฟรี ได้ตั้งแต่วันนี้ จนถึงวันที่ 31 ส.ค.2565
กองทุนการออมแห่งชาติ (กอช.) ร่วมกับ บริษัท โทรคมนาคมแห่งชาติ จํากัด (NT) ยกระดับอํานวยความสะดวกให้สมาชิก กอช. เข้าถึงการออมครอบคลุมทุกพื้นที่ โดยสมาชิก กอช. แสดงบัตรประจําตัวประชาชน หรือแสดงเอกสารที่ยืนยันการเป็นสมาชิก กอช. ติดต่อรับซิมการ์ด my by nt พร้อมอินเทอร์เน็ตฟรี ได้ตั้งแต่วันนี้ จนถึงวันที่ 31 สิงหาคม 2565 ที่จุดบริการ NT Shop ทั่วประเทศ
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า กองทุนการออมแห่งชาติ (กอช.) ร่วมกับ บริษัท โทรคมนาคมแห่งชาติ จํากัด (NT) ยกระดับอํานวยความสะดวกให้สมาชิก กอช. เข้าถึงการออมครอบคลุมทุกพื้นที่เพิ่มมากขึ้น โดย สมาชิก กอช. สามารถรับซิมการ์ดแบบเติมเงินจาก my by nt ได้ทุกจุดบริการ NT Shop เพียงแสดงตัวตนในการเป็นสมาชิก กอช. กับพนักงาน อาทิ แสดงบัตรประจําตัวประชาชน สมุดเงินออม กอช. หรือโชว์แอป กอช. ที่ปรากฏชื่อสมาชิก หรือเอกสารอื่นๆ ที่เกี่ยวข้อง สิทธิพิเศษสําหรับสมาชิก กอช. ในการเข้าใช้งานแอปพลิเคชัน กอช. ด้วยอินเทอร์เน็ตความเร็วสูง แบบไม่จํากัดปริมาณ ทั้งในเมนูตรวจสอบสิทธิ์ ส่งเงินออมสะสม ตรวจสอบยอดเงินสมทบจากรัฐ ดูข่าวสารหรือโปรโมชันต่างๆ จาก กอช.
สําหรับผู้ที่สนใจสามารถสมัครเป็นสมาชิก กอช. ได้ตั้งแต่อายุ 15 – 60 ปี เป็นผู้ที่ไม่มีสวัสดิการบํานาญจากรัฐ อาทิ นักเรียน นักศึกษา พ่อค้าแม่ค้า ชาวไร่ชาวนา ผู้ประกอบอาชีพอิสระ โดยออมเงินขั้นต่ําเพียง 50 บาท สูงสุด 13,200 บาทต่อปี พร้อมรับเงินสมทบเพิ่มจากรัฐในเดือนถัดไปตามช่วงอายุ สูงสุด 100% หรือ 1,200 บาทต่อปี ในการรับซิมการ์ดแบบเติมเงิน จาก my by nt สามารถรับได้ตั้งแต่วันนี้ จนถึงวันที่ 31 สิงหาคม 2565 ที่จุดบริการ NT Shop ทั่วประเทศ และการใช้งานเป็นไปตามเงื่อนไขของ my by nt สอบถามรายละเอียดเพิ่มเติมได้ที่ สายด่วนเงินออม โทร. 02-049-9000
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-นายกฯ รับมอบวัคซีนจากรัฐบาลสหราชอาณาจักร เพื่อช่วยสนับสนุนการฉีดวัคซีนให้กับประชาชนไทยอย่างครอบคลุม
วันจันทร์ที่ 2 สิงหาคม 2564
นายกฯ รับมอบวัคซีนจากรัฐบาลสหราชอาณาจักร เพื่อช่วยสนับสนุนการฉีดวัคซีนให้กับประชาชนไทยอย่างครอบคลุม
นายกฯ รับมอบวัคซีนจากรัฐบาลสหราชอาณาจักร เพื่อช่วยสนับสนุนการฉีดวัคซีนให้กับประชาชนไทยอย่างครอบคลุม
วันนี้ (2 สิงหาคม 2564) เวลา 09.30 น. ณ ห้องสีม่วง ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีรับมอบวัคซีนป้องกันเชื้อไวรัสโคโรนา 2019 (โควิด-19) จากรัฐบาลสหราชอาณาจักร โดยมี นายเอวาน โจนส์ (H.E. Mr. Evan Jones) อุปทูตรักษาราชการแทนเอกอัครราชทูตสหราชอาณาจักรประจําประเทศไทย เป็นผู้แทนรัฐบาลสหราชอาณาจักรเข้าร่วมพิธีฯ ภายหลังเสร็จสิ้นพิธีรับมอบวัคซีนป้องกันโควิด-19 นายอนุชา บูรพชัยศรี โฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรีได้กล่าวถวายพระพรแด่สมเด็จพระราชินีนาถเอลิซาเบธที่ 2 ในนามของรัฐบาลไทยและประชาชนชาวไทย ขอให้ทรงพระเกษมสําราญ พระพลานามัยแข็งแรง และฝากความระลึกไปยัง นายบอริส จอห์นสัน นายกรัฐมนตรีสหราชอาณาจักร ในโอกาสนี้ นายกรัฐมนตรีกล่าวขอบคุณในมิตรไมตรีและความห่วงใยของรัฐบาลสหราชอาณาจักร ผ่านการสนับสนุนวัคซีนโควิด-19 ของบริษัทแอสตร้าเซนเนก้า จํานวน 415,040 โดส สะท้อนให้เห็นถึงความสัมพันธ์ไทย-สหราชอาณาจักร ที่แน่นแฟ้นยาวนานมากว่า 400 ปี เพื่อร่วมกันก้าวผ่านสถานการณ์การแพร่ระบาดของโรคโควิด-19 ทั้งนี้ นายกรัฐมนตรีเชื่อมั่นว่า การสนับสนุนวัคซีนโควิด-19 ของสหราชอาณาจักร จะสนับสนุนช่วยให้ประเทศไทยเดินหน้าต่อได้อย่างเข้มแข็งและมั่นคง โดยเฉพาะในด้านเศรษฐกิจ สหราชอาณาจักรเป็นต้นแบบในด้านการบริหารการกระจายวัคซีน ซึ่งสามารถจัดวัคซีนให้ประชาชนได้จํานวนมาก ทั้งนี้ เชื่อมั่นในความสัมพันธ์ของไทย-สหราชอาณาจักร ที่จะร่วมกันฝ่าฟันอุปสรรคและก้าวผ่านวิกฤตครั้งนี้ไปพร้อมกัน
ในโอกาสนี้ อุปทูตรักษาราชการแทนเอกอัครราชทูตสหราชอาณาจักรประจําประเทศไทย ได้ถวายพระพรแด่พระบาทสมเด็จพระเจ้าอยู่หัวและพระราชวงศ์ และกล่าวว่ายินดีที่ได้มีส่วนช่วยเหลือประเทศไทยในสถานการณ์เช่นนี้ และขอบคุณที่ให้การต้อนรับในวันนี้ ซึ่งในวันพรุ่งนี้วัคซีนโควิด-19 ของบริษัทแอสตร้าเซนเนก้า จํานวน 415,040 โดส จะเดินทางถึงประเทศไทย ตามนโยบายของสหราชอาณาจักรที่ประสงค์บริจาควัคซีนให้แก่มิตรประเทศที่ต้องการความช่วยเหลือ
รัฐบาลไทย-ข่าวทำเนียบรัฐบาล-รมว.เฮ้ง พอใจ หลัง กสร.มีคำสั่งให้ JSL จ่ายเงินที่ลูกจ้างพึงได้รับตามกฎหมายแรงงาน
วันพฤหัสบดีที่ 21 กรกฎาคม 2565
รมว.เฮ้ง พอใจ หลัง กสร.มีคําสั่งให้ JSL จ่ายเงินที่ลูกจ้างพึงได้รับตามกฎหมายแรงงาน
​รัฐมนตรีว่าการกระทรวงแรงงาน พอใจ หลังทราบว่ากรมสวัสดิการและคุ้มครองแรงงาน (กสร.) มีคําสั่งพนักงานตรวจแรงงาน ให้บริษัท เจ เอส แอล โกลบอล มีเดีย จํากัด จ่ายค่าชดเชย ค่าจ้างแทนการบอกกล่าวล่วงหน้า
รัฐมนตรีว่าการกระทรวงแรงงาน พอใจ หลังทราบว่ากรมสวัสดิการและคุ้มครองแรงงาน (กสร.) มีคําสั่งพนักงานตรวจแรงงาน ให้บริษัท เจ เอส แอล โกลบอล มีเดีย จํากัด จ่ายค่าชดเชย ค่าจ้างแทนการบอกกล่าวล่วงหน้า และค่าจ้างสําหรับวันหยุดพักผ่อนประจําปีตามส่วน ภายในวันที่ 4 กันยายน 2565 พร้อมเตรียมยื่นขอรับเงินกองทุนสงเคราะห์ลูกจ้างต่อ
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ตั้งแต่มีข่าว JSL เลิกจ้างลูกจ้าง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พลเอก ประวิตร วงษ์สุวรรณ รองนายกรัฐมนตรี ที่กํากับดูแลกระทรวงแรงงาน ได้กําชับให้กระทรวงแรงงานเร่งดําเนินการช่วยเหลือลูกจ้างให้ได้รับสิทธิประโยชน์ตามกฎหมาย ต่อมา ผมได้รับรายงานจากกรมสวัสดิการและคุ้มครองแรงงาน (กสร.) ว่า พนักงานตรวจแรงงาน สํานักงานสวัสดิการและคุ้มครองแรงงานกรุงเทพมหานครพื้นที่ 4 (สรพ.4) มีคําสั่งให้บริษัทฯ ปฏิบัติตามพระราชบัญญัติคุ้มครองแรงงาน พ.ศ. 2541 แล้ว โดยในวันนี้ (21 กรกฎาคม 2565) เวลา 10.00 น. ลูกจ้าง JSL ได้ทยอยกันมารับคําสั่งพนักงานตรวจแรงงาน และยื่นคําขอรับเงินกองทุนสงเคราะห์ลูกจ้างเพิ่มเติมจากวันที่ 10 กรกฎาคมที่ผ่านมา ตามเงื่อนไขหลักเกณฑ์ที่กําหนด โดยมีลูกจ้าง JSL มายื่นคําขอฯ ทั้งหมด 74 ราย ขั้นตอนหลังจากนี้ กรมสวัสดิการและคุ้มครองแรงงานจะให้ความเห็นชอบอนุมัติจ่ายเงินกองทุนสงเคราะห์แก่ลูกจ้างทันที
ทางด้าน นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า หลังจากที่พนักงานตรวจแรงงาน สรพ.4 มีคําสั่งให้นายจ้างจ่ายค่าชดเชย ค่าจ้างแทนการบอกกล่าวล่วงหน้า และค่าจ้างสําหรับวันหยุดพักผ่อนประจําปีตามส่วนแล้ว จะนําคําสั่งดังกล่าวไปปิด ณ ที่ทําการของบริษัทฯ ซึ่งผลของคําสั่งนายจ้างจะต้องปฏิบัติภายใน 30 วันนับแต่วันที่ได้รับคําสั่ง รวมกับระยะเวลาของขั้นตอนการปิดคําสั่งอีก 15 วัน โดยจะสิ้นสุดในวันที่ 4 กันยายน 2565 ทั้งนี้ กสร. จะเร่งดําเนินการอนุมัติกองทุนสงเคราะห์ลูกจ้างโดยเร็ว ซึ่งคาดว่าจะได้รับเงินสงเคราะห์ในวันที่ 26 กรกฎาคม 2565 ที่จะถึงนี้ เพื่อช่วยเหลือบรรเทาความเดือดร้อนลูกจ้าง JSL ให้ได้เร็วที่สุด
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 27 พฤสจิกายน 2564​ พบพนักงานติดเชื้อไวรัส COVID-19 จำนวน​ 1 ราย​
วันเสาร์ที่ 27 พฤศจิกายน 2564
ประกาศ ขสมก. ประจําวันที่ 27 พฤสจิกายน 2564​ พบพนักงานติดเชื้อไวรัส COVID-19 จํานวน​ 1 ราย​
ประกาศ ขสมก. ประจําวันที่ 27 พฤสจิกายน 2564​ พบพนักงานติดเชื้อไวรัส COVID-19 จํานวน​ 1 ราย​
พนักงานเก็บค่าโดยสารรถธรรมดา สาย 117 เพศหญิง อายุ 50 ปี
รัฐบาลไทย-ข่าวทำเนียบรัฐบาล-รมต. นร. นายอนุชา เป็นผู้แทนนายกรัฐมนตรี รับหนังสือสนับสนุนการถ่ายโอน รพ.สต. สู่ อปท.ทั่วประเทศ และพบปะ "กลุ่มบางกลอยคืนถิ่น" เรียกร้องตั้งกรรมการอิสระชุดใหม่แก้ปัญหาที่ดินทำกิน
วันอังคารที่ 14 ธันวาคม 2564
รมต. นร. นายอนุชา เป็นผู้แทนนายกรัฐมนตรี รับหนังสือสนับสนุนการถ่ายโอน รพ.สต. สู่ อปท.ทั่วประเทศ และพบปะ "กลุ่มบางกลอยคืนถิ่น" เรียกร้องตั้งกรรมการอิสระชุดใหม่แก้ปัญหาที่ดินทํากิน
รมต. นร. นายอนุชา เป็นผู้แทนนายกรัฐมนตรี รับหนังสือสนับสนุนการถ่ายโอน รพ.สต. สู่ อปท.ทั่วประเทศ และพบปะ "กลุ่มบางกลอยคืนถิ่น" เรียกร้องตั้งกรรมการอิสระชุดใหม่แก้ปัญหาที่ดินทํากิน
วันนี้ (14 ธันวาคม 2564) เวลา 13.00 น. ณ บริเวณประตู 5 ทําเนียบรัฐบาล นายอนุชา นาคาศัย รัฐมนตรีประจําสํานักนายกรัฐมนตรี เป็นผู้แทนนายกรัฐมนตรี รับหนังสือจากชมรมโรงพยาบาลส่งเสริมสุขภาพตําบล (ประเทศไทย) นําโดยนายสมศักดิ์ จึงตระกูล ประธานชมรมผู้อํานวยการโรงพยาบาลส่งเสริมสุขภาพตําบล (ประเทศไทย) และสมาคมองค์การบริหารส่วนจังหวัดแห่งประเทศไทย นําโดยนายบุญชู จันทร์สุวรรณ นายกสมาคมองค์การบริหารส่วนจังหวัดแห่งประเทศไทย โดยมี นายธีรภัทร ประยูรสิทธิ ปลัดสํานักนายกรัฐมนตรี นายชาญกฤช เดชวิทักษ์ ผู้ช่วยรัฐมนตรีประจําสํานักนายกรัฐมนตรี และนายชนะศักดิ์ อัตถาวงศ์ ที่ปรึกษารัฐมนตรีประจําสํานักนายกรัฐมนตรี ร่วมด้วย
โดยสาระสําคัญเป็นการให้กําลังใจนายกรัฐมนตรีในการผลักดันการถ่ายโอนภารกิจของโรงพยาบาลส่งเสริมสุขภาพตําบล (รพ.สต.) ให้แก่องค์กรปกครองส่วนท้องถิ่น รวมถึงการถ่ายโอนภารกิจสถานีอนามัยเฉลิมพระเกียรติ 60 พรรษา นวมินทราชินี ซึ่งที่ผ่านมานับแต่แผนการกระจายอํานาจให้แก่ อปท. บังคับใช้ ปัจจุบันมีการถ่ายโอนเรียบร้อยเพียง 84 แห่ง จากจํานวนทั้งสิ้น 9,876 แห่งเท่านั้น ซึ่งเป็นข้อกังวลว่าอาจขัดต่อแนวทางของรัฐบาลในการสร้างเสริมสุขภาพอนามัยในระดับปฐมภูมิ
จากนั้น เวลา 14.30 น. รัฐมนตรีประจําสํานักนายกรัฐมนตรีและคณะ ได้เดินทางไปพบปะกลุ่มบางกลอยคืนถิ่น นําหนังสือแถลงการณ์เรียกร้องให้มีการยกเลิกคณะกรรมการแก้ไขปัญหาที่อยู่อาศัย และที่ทํากิน รวมทั้งการพัฒนาและฟื้นฟูคุณภาพชีวิตของชาวกะเหรี่ยงในพื้นบ้านบางกลอย อําเภอแก่งกระจาน จังหวัเพชรบุรี ที่มีนายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อมเป็นประธาน โดยมีผลตั้งแต่วันที่ 3 ธันวาคม 2564 ที่ผ่านมา และขอให้ตั้งกรรมการชุดใหม่ที่ปราศจากหน่วยงานที่เป็นคู่ขัดแย้งและเป็นอุปสรรคต่อการแก้ไขปัญหา รวมทั้งมีความเป็นอิสระอย่างแท้จริง
รัฐมนตรีประจําสํานักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรี มีความห่วงใยพี่น้องประชาชนคนไทยอย่างทั่วถึงทุกพื้นที่ และได้เร่งรัดการขับเคลื่อนและแก้ไขปัญหาด้านต่าง ๆ รวมถึงพี่น้องประชาชนกลุ่มบางกลอย ซึ่งทุกความกังวลของพี่น้องบ้านบางกลอยวันนี้ ตนจะนําเรียนท่านนายกรัฐมนตรีเพื่อหาแนวทางแก้ไขปัญหาโดยเร็ว ทั้งนี้ ขอให้พี่น้องชาวบ้านบางกลอยมั่นใจ ว่าเราต่างอยู่บนผืนแผ่นดินเดียวกัน มีความเอื้ออาทรกัน และเคารพในศักดิ์ศรีของความเป็นมนุษย์ เราจะร่วมกันแก้ไขปัญหาเพื่อให้พี่น้องประชาชนมีชีวิตความเป็นอยู่ที่ดีขึ้น
......................................
รัฐบาลไทย-ข่าวทำเนียบรัฐบาล-7 กระทรวงจับมือ MOU ยกระดับการพัฒนากำลังคน ใช้กรอบ 5H 4S จากเด็กปฐมวัย - ผู้สูงอายุ
วันพฤหัสบดีที่ 24 มีนาคม 2565
7 กระทรวงจับมือ MOU ยกระดับการพัฒนากําลังคน ใช้กรอบ 5H 4S จากเด็กปฐมวัย - ผู้สูงอายุ
....
พล.อ.ประยุทธ์ จันทร์โอชา นายกรัฐมนตรี และ รมว.กห. เป็นประธานพิธีลงนามข้อตกลงบูรณาการความร่วมมือระหว่าง 7 กระทรวง ในวันนี้ (24 มี.ค. 65) ณ ทําเนียบรัฐบาล ประกอบด้วย กระทรวงการพัฒนาสังคมและความมั่นคงของมนุษย์ กระทรวงสาธารณสุข กระทรวงมหาดไทย กระทรวงดิจิทัลเพื่อเศรษฐกิจและสังคม กระทรวงแรงงาน กระทรวงศึกษาธิการ และกระทรวงการอุดมศึกษา วิทยาศาสตร์ วิจัย และนวัตกรรม
.
แนวทางการพัฒนาสําหรับเด็กใช้กรอบ 5H คือ Heart จิตใจดี มีวินัย Head เก่งคิด วิเคราะห์เป็น Hand ใฝ่เรียนรู้ มีทักษะ Health สุขอนามัยดี สุขภาพแข็งแรง และ Hi-tech ทันสมัย ก้าวหน้า รู้เท่าทันเทคโนโลยี เพื่อให้เด็กเติบโตเต็มศักยภาพ พัฒนาการสมวัย มีคุณภาพชีวิตที่ดี ได้รับการบริการและคุ้มครองอย่างทั่วถึงเท่าเทียม
.
ส่วนผู้สูงอายุ ใช้กรอบ 4S คือ Social Participation ส่งเสริมการมีส่วนร่วมในสังคม Social Security ส่งเสริมความมั่นคง ปลอดภัย Strong Health ส่งเสริมสุขภาพแข็งแรง และ Smart Digital and Innovation ส่งเสริมเทคโนโลยีดิจิทัลและนวัตกรรมอย่างชาญฉลาด ภายใต้วิสัยทัศน์ “ผู้สูงวัยเป็นหลักชัยของสังคม”
.
อ่านเพิ่มเติม คลิก >>https://www.thaigov.go.th/news/contents/details/52891
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.ทส. ร่วมต้อนรับ รองประธานาธิบดีสวิส และรับมอบอุปกรณ์ทางการแพทย์
วันจันทร์ที่ 2 สิงหาคม 2564
รมว.ทส. ร่วมต้อนรับ รองประธานาธิบดีสวิส และรับมอบอุปกรณ์ทางการแพทย์
รมว.ทส. ร่วมต้อนรับ รองประธานาธิบดีสวิส และรับมอบอุปกรณ์ทางการแพทย์
รมว.ทส. ร่วมต้อนรับ รองประธานาธิบดีสวิส และรับมอบอุปกรณ์ทางการแพทย์
วันนี้ (2 สิงหาคม 2564) เวลา 15.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) ร่วมคณะนายกรัฐมนตรี พลเอก ประยุทธ์ จันทร์โอชา ในการให้การต้อนรับและหารือร่วมกับ นายอิกนาซิโอ กัสซิส (H.E. Mr. Ignazio Cassis) รองประธานาธิบดีและรัฐมนตรีว่าการกระทรวงการต่างประเทศสมาพันธรัฐสวิส ในโอกาสเดินทางเยือนประเทศไทย เพื่อฉลองโอกาสครบรอบ 90 ปี การสถาปนาความสัมพันธ์ทางการทูตไทย-สมาพันธรัฐสวิส และมอบอุปกรณ์ทางการแพทย์ โดยมีรัฐมนตรีว่าการกระทรวงการต่างประเทศ รองนายกรัฐมนตรี และรัฐมนตรีว่าการกระทรวงสาธารณสุข ร่วมหารือและให้การต้อนรับ ณ ห้องสีงาช้าง ตึกไทยคู่ฟ้า ทําเนียบรัฐบาล
การเยือนประเทศไทยของรองประธานาธิบดีและรัฐมนตรีว่าการกระทรวงการต่างประเทศสมาพันธรัฐสวิสในฐานะแขกของรัฐบาลไทยเป็นครั้งแรก ได้มีการหารือในประเด็นที่ทั้งสองฝ่ายให้ความสนใจ และกระชับความสัมพันธ์ทวิภาคีระหว่างกัน พร้อมหวังว่าทั้งสองฝ่ายจะรักษาพลวัตของความร่วมมือระหว่างทั้งสองฝ่าย ทั้งด้านการค้า การลงทุน การท่องเที่ยว และความร่วมมือด้านสิ่งแวดล้อม และความร่วมมือในเวทีระหว่างประเทศ ให้ใกล้ชิดต่อไป
ทั้งนี้ ภายหลังเสร็จสิ้นการหารือ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้เป็นประธานร่วมกับรองประธานาธิบดีและรัฐมนตรีว่าการกระทรวงการต่างประเทศสมาพันธรัฐสวิส ในพิธีรับมอบอุปกรณ์เวชภัณฑ์ทางการแพทย์ ประกอบด้วย ชุดตรวจ Antigen Test Kit จํานวน 1.1 ล้านชุด และ Ventilator (เครื่องช่วยหายใจ) จํานวน 102 เครื่อง โดยนายกรัฐมนตรีได้กล่าวขอบคุณในไมตรีจิตของรัฐบาลสมาพันธรัฐสวิสในครั้งนี้ ซึ่งเป็นสิ่งจําเป็นอย่างยิ่ง และจะช่วยสนับสนุนให้ไทยสามารถควบคุมการแพร่ระบาดของโรคโควิด-19 ได้อย่างมีประสิทธิภาพมากยิ่งขึ้น
รัฐบาลไทย-ข่าวทำเนียบรัฐบาล-ดีอีเอส เผยกระแสหนังกลางแปลง กทม. ดันข่าวปลอมที่เกี่ยวข้องมาแรง
วันอาทิตย์ที่ 17 กรกฎาคม 2565
ดีอีเอส เผยกระแสหนังกลางแปลง กทม. ดันข่าวปลอมที่เกี่ยวข้องมาแรง
ดีอีเอส เผยกระแสหนังกลางแปลง กทม. ดันข่าวปลอมที่เกี่ยวข้องมาแรง
ดีอีเอสสรุปสถานการณ์ข่าวปลอมรอบสัปดาห์พบข่าวปลอมเกี่ยวกับเทศกาลกรุงเทพฯกลางแปลงติด2อันดับแรกที่มีคนสนใจมากสุด
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจําสัปดาห์ระหว่างวันที่ 8-14ก.ค.65โดยศูนย์ต่อต้านข่าวปลอมมีข้อความที่เข้ามาทั้งสิ้น11,814,437ข้อความจากการคัดกรองมีข้อความที่ต้องดําเนินการตรวจสอบ(Verify)จํานวน374ข้อความรวมเรื่องที่ต้องดําเนินการตรวจสอบ186เรื่องโดยพบว่าสัดส่วนกลุ่มข่าวสุขภาพเริ่มขยับสูงขึ้นมีจํานวนถึง78เรื่องเป็นข่าวเกี่ยวกับโควิด17เรื่อง
อย่างไรก็ตามเมื่อดูจากข้อมูลเชิงลึก(Insight)พบว่าข่าวปลอมที่มีคนสนใจสูงสุดประจําสัปดาห์เป็นข่าวเกี่ยวกับกระแสกิจกรรมการฉายหลังกลางแปลงของกทม.ซึ่งจะจัดขึ้นตลอดเดือนก.ค.นี้ในชื่องานเทศกาล“กรุงเทพฯกลางแปลง”โดยติดอยู่ในอันดับ1และ2
สําหรับข่าวปลอมที่มีคนสนใจสูงสุด10อันดับในรอบสัปดาห์ล่าสุดนี้ได้แก่อันดับ1กทม.จัดเทศกาลกรุงเทพฯกลางแปลงราคาจัดจ้างจอละ8ล้านบาทอันดับ2ผู้ว่าฯกทม.สั่งปิดข่าวและห้ามสื่อลงข่าวการเกิดฟ้าผ่าลงบริเวณลานกิจกรรมหนังกลางแปลงอันดับ3กรุงไทยปล่อยสินเชื่อกรุงไทยใจปล้ําผ่อน300บาทรู้ผล5นาทีผ่านไลน์ อันดับ4ไลน์ของอธิบดีกรมควบคุมโรคอันดับ5กรมอุตุฯเตือน4ภาคเตรียมรับมือพายุฤดูร้อนฝนฟ้าคะนอง70-80%และระวังความเสียหายที่จะเกิดขึ้น
อันดับ6ออมสินเปิดสินเชื่อQRรายวันกู้ได้50,000บาทอนุมัติทุกอาชีพอันดับ7กรมอุตุฯเตือน17จังหวัดระวังพายุลูกใหม่วันที่12ก.ค. 65 - 18ก.ค. 65อันดับ8พพ.รับรองการใช้สายพลังงานประหยัดน้ํามันอันดับ9ยาแอสไพรินพอกหน้าช่วยให้ขาวใสและอันดับ10วิธีตรวจเช็กโรคหลอดเลือดสมองด้วยตนเอง
“ขอความร่วมมือจากประชาชนและภาคส่วนต่างๆอย่างต่อเนื่องในการช่วยกันทํางานแก้ไขปัญหาข่าวปลอมและขอให้ประชาชนรอบคอบในการรับข้อมูลข่าวสารผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมมาที่ศูนย์ต่อต้านข่าวปลอมผ่านไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นางสาวนพวรรณกล่าว
***************
รัฐบาลไทย-ข่าวทำเนียบรัฐบาล-นายกฯ เอาจริง! ขรก.ครู - บุคลากรการศึกษา ที่ทำผิดร้ายแรงทางเพศ ทุจริต ยาเสพติด ให้ออกจากราชการ - พักใบอนุญาต ระหว่างการสอบสวน
วันศุกร์ที่ 8 เมษายน 2565
นายกฯ เอาจริง! ขรก.ครู - บุคลากรการศึกษา ที่ทําผิดร้ายแรงทางเพศ ทุจริต ยาเสพติด ให้ออกจากราชการ - พักใบอนุญาต ระหว่างการสอบสวน
.....
พล.อ.ประยุทธ์ จันทร์โอชา นายกรัฐมนตรี และ รมว.กห. ให้ความสําคัญกับกรณีข้าราชการครูและบุคลากรทางการศึกษา กระทําผิดวินัยและจริยธรรมร้ายแรง เช่น ล่วงละเมิด คุกคามทางเพศ กระทําอนาจาร รวมถึงความผิดเรื่องยาเสพติดและทุจริตคอร์รัปชัน หากมีหลักฐานในชั้นต้นเพียงพอ ระหว่างดําเนินการสอบสวนให้ออกจากราชการไว้ก่อน และพักใช้ใบอนุญาตประกอบวิชาชีพ หากพบว่าทําผิดจริง ให้ลงโทษขั้นสูงสุด คือ ไล่ออกจากราชการ และสามารถเพิกถอนใบอนุญาตประกอบวิชาชีพได้ตามความรุนแรงของความผิด
.
นายกฯ กําชับให้ดําเนินการตามกฎหมายให้ถึงที่สุด พร้อมวางแนวทางป้องกัน ซึ่งหากบุคลากรมีความผิดจริง ผู้บังคับบัญชาก็จะมีโทษด้วยที่ขาดการเอาใจใส่ โดยย้ําว่า ต้องทําให้โรงเรียนเป็นที่ปลอดภัยสําหรับเด็ก บุคลากรทางการศึกษาต้องเป็นแบบอย่างที่ดี เป็นพ่อพิมพ์แม่พิมพ์ของชาติ หากพบการประพฤติตัวไปในทางเสื่อมเสีย สร้างความเสียหาย ถือเป็นเรื่องร้ายแรงที่ต้องรีบจัดการ
.
อ่านเพิ่มเติม คลิก >>https://www.thaigov.go.th/news/contents/details/53346
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-​โฆษกรัฐบาลเผย บรรยากาศเปิดประเทศส่งสัญญาณบวก นักท่องเที่ยวทยอยเดินทางเข้าไทย นักเรียนเริ่มเข้าเรียนวันแรกในบางพื้นที่แล้ว นายกฯ สั่งคุมเข้ม ทุกฝ่ายต้องร่วมด้วยช่วยกัน
วันจันทร์ที่ 1 พฤศจิกายน 2564
​โฆษกรัฐบาลเผย บรรยากาศเปิดประเทศส่งสัญญาณบวก   นักท่องเที่ยวทยอยเดินทางเข้าไทย นักเรียนเริ่มเข้าเรียนวันแรกในบางพื้นที่แล้ว นายกฯ สั่งคุมเข้ม ทุกฝ่ายต้องร่วมด้วยช่วยกัน
​โฆษกรัฐบาลเผย บรรยากาศเปิดประเทศส่งสัญญาณบวก   นักท่องเที่ยวทยอยเดินทางเข้าไทย นักเรียนเริ่มเข้าเรียนวันแรกในบางพื้นที่แล้ว นายกฯ สั่งคุมเข้ม ทุกฝ่ายต้องร่วมด้วยช่วยกัน
นายธนกร วังบุญคงชนะ โฆษกประจําสํานักนายกรัฐมนตรี เผยว่า จากการเปิดประเทศเพื่อรับนักท่องเที่ยวที่เดินทางมาจากประเทศต่าง ๆ ในวันที่ 1 พฤศจิกายน 2564 บรรยากาศเป็นไปอย่างคึกคัก โดยท่าอากาศยานสุวรรณภูมิมีนักท่องเที่ยวจากสายการบินต่างประเทศต่างๆ ทยอยเดินทางเข้าไทย โดยเที่ยวบินแรกที่เดินทางเข้าไทย คือเที่ยวบิน ที่ NH 805 เดินทางจากสนามบินโตเกียวนาริตะ ประเทศญี่ปุ่น พร้อมผู้โดยสาร 43 คน เป็นคนไทย 32 คน และชาวต่างชาติอีก 11 คน โดย ทั้งหมดถูกตรวจคัดกรองโรคโควิด-19 อย่างเข้มข้นซึ่งเจ้าหน้าที่ท่าอากาศยานสุวรรณภูมิปฏิบัติงานด้วยความรัดกุมสวมชุด PPE อํานวยความสะดวก ตรวจสอบเอกสารและคัดกรองผู้โดยสารตามแนวทางป้องกันการแพร่ระบาดโรคโควิด-19 อย่างเข้มงวด โดยวันนี้จะมีทั้งหมด 61 เที่ยวบินที่เป็นเที่ยวบินโดยสารส่วนใหญ่เป็นเที่ยวบินจากยุโรปเป็นหลัก ขณะที่จํานวนผู้โดยสารเป็นนักท่องเที่ยวต่างชาติประมาณ 2,300 คนและคนไทยเดินทางกลับจากต่างประเทศอีกบางส่วนรวมมีคนเดินทางเข้าประเทศประมาณ 3,000 คน รวมวันที่ 1-5 พ.ย.นี้ มีสายการบินต่างชาติทั่วโลกที่จะทําการบินเข้า และออกประเทศไทย มีทั้งหมด 27 สายการบิน มีผู้โดยสารรวม 15,230 คน
ขณะเดียวกัน กระทรวงศึกษาธิการ รายงานบรรยากาศการเปิดเรียนวันแรก ในหลายพื้นที่ ในช่วงเช้าที่ผ่านมามีผู้ปกครองต่างพาบุตรหลานมาโรงเรียนหลังจากเริ่มทําการเปิดทําการเรียนการสอนในวันแรกท่ามกลางการรักษามาตรการควบคุมและป้องกันโรคโควิด-19 โดยเน้นการให้ความมั่นใจว่าโรงเรียนทุกแห่งที่ได้เปิดการเรียนการสอน มีความพร้อมทั้งในเรื่องการเรียนการสอน รวมถึงเรื่องความปลอดภัยซึ่งให้ความสําคัญเป็นอันดับแรก โดย กระทรวงศึกษาธการได้ให้แนวทางในการจัดการเรียนการสอนใน 5 รูปแบบ คือ On-site เรียนที่โรงเรียน โดยมีมาตรการเฝ้าระวังตามประกาศของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) On-air เรียนผ่านมูลนิธิการศึกษาทางไกลผ่านดาวเทียม ในพระบรมราชูปถัมภ์ หรือ DLTV On-demand เรียนผ่านแอปพลิเคชันต่างๆ On-line เรียนผ่านอินเตอร์เน็ต และ On-hand เรียนที่บ้านด้วยเอกสาร เช่น หนังสือ แบบฝึกหัด ใบงาน ในรูปแบบผสมผสาน หรืออาจใช้วิธีอื่นๆ เช่น วิทยุ เป็นต้น เพื่อให้เกิดความยืดหยุ่นตามความเหมาะสมของแต่ละพื้นที่
โฆษกประจําสํานักนายกรัฐมนตรี กล่าวว่า ขณะนี้นายกรัฐมนตรีอยู่ระหว่างการปฏิบัติภารกิจเข้าร่วมการประชุมระดับผู้นํา ในการประชุมรัฐภาคีกรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ (COP 26) ณ เมืองกลาสโกว์ สหราชอาณาจักร ยังได้ติดตามการเปิดประเทศวันแรกของไทย ฝากคนไทยทุกคนร่วมเป็นเจ้าภาพที่ดีในการต้อนรับนักท่องเที่ยว พร้อมกําชับให้ทุกฝ่ายที่มีส่วนเกี่ยวข้อง อาทิ เจ้าหน้าที่ตํารวจตรวจคนเข้าเมือง ตํารวจ ทหาร ครู แรงงานและสาธารณสุข ตลอดจน ผู้ประกอบการ ร้านค้า ปฏิบัติตามมาตรการที่กําหนดไว้อย่างเคร่งครัด เพราะการเปิดประเทศควบคู่กับมาตรการด้านสาธารณสุขที่เคร่งครัด เพื่อประชาชนคนไทยและทุกคนได้ประโยชน์ร่วมกันจากเศรษฐกิจและการท่องเที่ยวของไทยกลับมาฟื้นตัวในครั้งนี้
---------------
รัฐบาลไทย-ข่าวทำเนียบรัฐบาล-ศธ. ไฟเขียวให้สถานศึกษาพิจารณาเรียนออนไลน์ หากพบนักเรียนหรือครูเป็นกลุ่มเสี่ยงติดเชื้อโควิด-19 ยึดมาตรการ Thai Stop COVID Plus
วันอังคารที่ 4 มกราคม 2565
ศธ. ไฟเขียวให้สถานศึกษาพิจารณาเรียนออนไลน์ หากพบนักเรียนหรือครูเป็นกลุ่มเสี่ยงติดเชื้อโควิด-19 ยึดมาตรการ Thai Stop COVID Plus
.....
กระทรวงศึกษาธิการ ประกาศแนวปฏิบัติเพิ่มเติม ให้สถานศึกษาในกํากับ ทุกระดับ ทุกประเภททั่วประเทศ ดําเนินมาตรการป้องกันและควบคุมโรคโควิด-19 ที่อาจยังมีต่อเนื่องภายหลังจากเทศกาลวันขึ้นปีใหม่ พ.ศ. 2565
.
ในช่วงการเปิดเรียนตั้งแต่วันที่ 4 ม.ค. 65 เป็นต้นไป ให้สถานศึกษาประเมินสถานการณ์ของนักเรียนหรือครูที่อาจเป็นกลุ่มเสี่ยงติดเชื้อโควิด-19 ให้พิจารณาปรับการเรียนการสอนเป็นระบบการศึกษาทางไกล คือ On air , Online, On hand และ On demand ได้ตามความเหมาะสม และประสานกับคณะกรรมการโรคติดต่อจังหวัดอย่างใกล้ชิด
.
ใช้มาตรการ Thai stop COVID plus และปฏิบัติตามข้อกําหนด 6 มาตรการหลัก (DMHT-RC), 6 มาตรการเสริม (SSET-CQ) และแนวทาง 7 มาตรการเข้มสําหรับสถานศึกษาโดยเคร่งครัด โดยพื้นที่ที่มีการแพร่ระบาดเป็นวงกว้างให้ปฏิบัติตามแนวทางที่กระทรวงสาธารณสุขกําหนด
.
ดําเนินมาตรการตามแผนเผชิญเหตุที่กําหนด กรณีนักเรียน ครู หรือ บุคลากรในสถานศึกษา ติดเชื้อโควิด-19 หรือมีผลตรวจคัดกรองหาเชื้อเป็นบวก ให้มีการซักซ้อมอย่างเคร่งครัด และประสานกับสถานพยาบาลเครือข่ายในพื้นที่ที่ดูแลอย่างใกล้ชิด
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สธ. รับมอบเครื่องผลิตออกซิเจน 96 เครื่อง จากมูลนิธิพุทธรังษี สนับสนุนการดูแลผู้ป่วยโควิด 19
วันพฤหัสบดีที่ 4 พฤศจิกายน 2564
สธ. รับมอบเครื่องผลิตออกซิเจน 96 เครื่อง จากมูลนิธิพุทธรังษี สนับสนุนการดูแลผู้ป่วยโควิด 19
กระทรวงสาธารณสุข รับมอบเครื่องผลิตออกซิเจน 96 เครื่องจากมูลนิธิพุทธรังษี สนับสนุนการดูแลผู้ป่วยโควิด 19 ในโรงพยาบาลสังกัดกระทรวงสาธารณสุขและโรงพยาบาลสนาม
กระทรวงสาธารณสุข รับมอบเครื่องผลิตออกซิเจน 96 เครื่องจากมูลนิธิพุทธรังษี สนับสนุนการดูแลผู้ป่วยโควิด 19 ในโรงพยาบาลสังกัดกระทรวงสาธารณสุขและโรงพยาบาลสนาม
วันนี้ (4 พฤศจิกายน 2564) ที่ สถาบันพุทธศาสนา เถรวาทมหายาน โฝวกวงซัน กทม. นายแพทย์ธงชัยเลิศวิไลรัตนพงศ์ รองปลัดกระทรวงสาธารณสุข และคณะผู้บริหาร รับมอบเครื่องผลิตออกซิเจน ขนาด 20 ลิตร จํานวน 96 เครื่อง มูลค่า 3,840,000 บาท จาก พระเถระซินติ้ง เจ้าอาวาสวัดโฝวกวงซันและประธานมูลนิธิพุทธรังษีเพื่อมอบให้กับโรงพยาบาลและหน่วยงานในสังกัดกระทรวงสาธารณสุขดูแลผู้ป่วยโควิด 19 โดยมีแพทย์หญิงวันทนีย์ วัฒนะ รองปลัดกรุงเทพมหานคร ร่วมเป็นสักขีพยาน
นายแพทย์ธงชัยกล่าวว่าเครื่องผลิตออกซิเจนที่ได้รับมอบในวันนี้ เป็นเครื่องผลิตออกซิเจนขนาดใหญ่ สามารถใช้กับผู้ป่วยได้ถึง 4 คน/1 เครื่อง และยังต่อกับเครื่องออกซิเจนไฮโฟลว์ได้ ถือว่ามีประโยชน์อย่างมาก สําหรับผู้ป่วยโควิดที่เข้ารับการรักษาทั้งในโรงพยาบาลหลักและโรงพยาบาลสนาม ที่จําเป็นต้องให้ออกซิเจน ช่วยเพิ่มโอกาสการรอดชีวิต นอกจากนี้ยังสามารถใช้กับผู้ป่วยโรคทางเดินหายใจอื่น ๆ ได้อีกด้วยการสนับสนุนในครั้งนี้จะช่วยเสริมการปฏิบัติงานของเจ้าหน้าที่ในการดูแลผู้ป่วยได้ดียิ่งขึ้น
ทั้งนี้ กระทรวงสาธารณสุขจะเร่งดําเนินการส่งมอบไปยังโรงพยาบาลตามที่ผู้บริจาคได้แจ้งความประสงค์ไว้ ดังนี้ โรงพยาบาลนครพิงค์ จังหวัดเชียงใหม่ 50 เครื่อง เพื่อใช้ในโรงพยาบาลสนามในเขตสุขภาพที่ 1, สํานักงานสาธารณสุขจังหวัดสงขลา โรงพยาบาลปัตตานีและโรงพยาบาลยะลา แห่งละ 9 เครื่อง, โรงพยาบาลมหาราชนครศรีธรรมราช 6 เครื่อง, โรงพยาบาลพัทลุง 5 เครื่อง, โรงพยาบาลนราธิวาสและโรงพยาบาลตรัง แห่งละ 3 เครื่อง,และโรงพยาบาลสงขลา 2 เครื่อง
******************************** 4 พฤศจิกายน 2564
*****************************************
รัฐบาลไทย-ข่าวทำเนียบรัฐบาล- ดีอีเอส เร่งเครื่อง ฟรีอินเทอร์เน็ตความเร็วสูงสำหรับผู้มีรายได้น้อย”
วันอาทิตย์ที่ 9 มกราคม 2565
ดีอีเอส เร่งเครื่อง ฟรีอินเทอร์เน็ตความเร็วสูงสําหรับผู้มีรายได้น้อย”
ดีอีเอส เร่งเครื่อง ฟรีอินเทอร์เน็ตความเร็วสูงสําหรับผู้มีรายได้น้อย”
นายเนวินธุ์ช่อชัยทิพฐ์ผู้ช่วยรัฐมนตรีดีอีเอสกล่าวว่า“รัฐมนตรีว่าการกระทรวงดิจิทัลฯนายชัยวุฒิมีนโยบายให้อินเทอร์เน็ตเป็นสาธารณูปโภคพื้นฐานและเป็นเครื่องมือสําคัญในการลดความเหลื่อมล้ําทางเศรษฐกิจและสังคมมอบหมายให้ทําโครงการฟรีอินเทอร์เน็ตสําหรับผู้มีรายได้น้อยเสร็จโดยเร็ว”
เมื่อวันที่7มกราคม2564นายเนวินธุ์ช่อชัยทิพฐ์ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม(ดีอีเอส)เป็นประธานการประชุมคณะทํางานอินเทอร์เน็ตสําหรับผู้มีรายได้น้อยและด้อยโอกาสครั้งที่1/2565 ตามข้อสั่งการของรัฐมนตรีว่าการกระทรวงดิจิทัลฯนายชัยวุฒิธนาคมานุสรณ์ที่มีนโยบายให้อินเทอร์เน็ตเป็นสาธารณูปโภคพื้นฐานเป็นเครื่องมือสําคัญในการลดความเหลื่อมล้ําทางเศรษฐกิจและสังคมและให้เร่งจัดทําโครงการฟรีอินเทอร์เน็ตผู้มีรายได้น้อยเสร็จโดยเร็วโดยมีนายเวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคมร่วมประชุมณห้องประชุมmdes 2ชั้น9ที่ประชุมได้พิจารณาโครงการฟรีไวไฟเพื่อผู้มีรายได้น้อยผู้ด้อยโอกาสและชุมชนเป้าหมายโดยเป้าหมายของโครงการคือ
(1)ลดภาระค่าใช้จ่ายอินเทอร์เน็ตสําหรับผู้มีรายได้น้อยผู้ด้อยโอกาสและชุมชนเป้าหมาย
(2)ส่งเสริมการสร้างรายได้ลดค่าใช้จ่ายและอํานวยความสะดวกกลุ่มเป้าหมายผ่านอินเตอร์เน็ต
(3)ลดภาระค่าใช้จ่ายของรัฐในการให้บริการและการให้ข้อมูลสําหรับกลุ่มเป้าหมายรวมทั้งการโอนเงินการสื่อสารเป็นต้น
ที่ประชุมได้ทําการพิจารณาเกณฑ์การคัดเลือกชุมชนสําหรับดําเนินการในระยะเร่งด่วนตลอดจนข้อมูลชุมชนของหน่วยงานต่างๆอาทิข้อมูลชุมชนของกรมส่งเสริมการปกครองส่วนท้องถิ่นกระทรวงมหาดไทยข้อมูลชุมชนผู้มีรายได้น้อยของการเคหะแห่งชาติข้อมูลชุมชนแออัดของสถาบันพัฒนาองค์กรชุมชนกระทรวงพัฒนาสังคมและความมั่นคงของมนุษย์ทั้งนี้คาดว่าในระยะแรกจะเร่งดําเนินการสําหรับชุมชนแออัดและชุมชนผู้มีรายได้น้อยได้มากกว่า2,000ชุมชนทั่วประเทศ
ที่ผ่านมากระทรวงดิจิทัลเร่งผลักดันให้อินเทอร์เน็ตความเร็วสูงเป็นสาธารณูปโภคพื้นฐานเนื่องจากปัจจุบันอินเทอร์เน็ตมีบทบาทสําคัญในชีวิตประจําวันของทุกคนทั้งการทํางานการศึกษาการติดต่อสื่อสารและกระทรวงฯได้แต่งตั้งคณะทํางานเพื่อเสนอแนวทางผลักดันให้อินเทอร์เน็ตความเร็วสูงเป็นเครื่องมือสําคัญในการลดความเหลื่อมล้ําทางเศรษฐกิจและสังคมตลอดจนมีค่าบริการราคาถูกหรือไม่มีค่าใช้จ่าย
**********
รัฐบาลไทย-ข่าวทำเนียบรัฐบาล-ผลตรวจโควิด-19 จากชุดตรวจ ATK เข้าระบบแยกกักที่บ้านได้
วันอาทิตย์ที่ 22 สิงหาคม 2564
ผลตรวจโควิด-19 จากชุดตรวจ ATK เข้าระบบแยกกักที่บ้านได้
วันอังคารที่ 3 สิงหาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลออกแนวทางปฏิบัติสําหรับประชาชนที่ตรวจเชื้อโควิด-19 ด้วยตนเอง ด้วยชุดตรวจเร็ว Antigen Test Kit หรือ ATK หากพบผลเป็นบวก ให้แจ้ง สปสช. ที่สายด่วน 1330 กด 14 หรือไลน์ @nhso เพื่อเข้าระบบแยกกักตัวที่บ้าน หรือ Home Isolation โดยผู้ป่วยจะได้รับเครื่องวัดอุณหภูมิ เครื่องวัดออกซิเจนในเลือด และยาที่จําเป็นทันที รวมทั้งมีเจ้าหน้าที่คอยติดตามอาการผ่าน VDO call วันละ 2 เวลา สําหรับผู้ที่ไม่สะดวกกักตัวที่บ้าน สามารถเข้ารักษาตัวที่ศูนย์พักคอย Hospitel หรือ รพ. โดยจะมีการตรวจ RT-PCR เพื่อยืนยันผลอีกครั้ง อย่างไรก็ตาม ขอให้ประชาชนระมัดระวังในการใช้ชุดตรวจ ATK เนื่องจากมีหลายชนิดและคุณภาพที่แตกต่างกัน หากตรวจแล้วผลเป็นลบ ขอให้ตรวจซ้ําในอีก 3-5 วัน
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมทางหลวง ชวนเช็กอินแลนด์มาร์คแห่งใหม่ จ.อุตรดิตถ์ “ถนนสายดอกคูณ” เหลืองอร่ามยาวที่สุดในภาคเหนือ
วันอังคารที่ 26 เมษายน 2565
กรมทางหลวง ชวนเช็กอินแลนด์มาร์คแห่งใหม่ จ.อุตรดิตถ์ “ถนนสายดอกคูณ” เหลืองอร่ามยาวที่สุดในภาคเหนือ
"ท่องเที่ยวสุขใจ ห่างไกลโควิด - 19”
กรมทางหลวง (ทล.) กระทรวงคมนาคม โดย แขวงทางหลวงอุตรดิตถ์ที่ 1 เชิญชวนผู้ใช้ทางชมความสวยงามของถนนสายดอกคูณ จังหวัดอุตรดิตถ์ ที่บานพร้อมกันในช่วงฤดูร้อนของทุกปี เป็นแนวยาวที่สุดในภาคเหนือ ซึ่งจะออกดอกให้ชื่นชมปีละครั้งเท่านั้น พร้อมทั้งดําเนินการเตรียมความพร้อมปรับปรุงทางหลวงให้สวยงาม ตามนโยบาย “คมนาคมสีสัน สร้างสรรค์ประเทศไทย” ของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้สั่งการให้ ทล. เตรียมความพร้อมในทุกด้าน โดยเฉพาะเรื่องการอํานวยความสะดวกในการเดินทาง และปรับปรุงทัศนียภาพทางหลวง ให้มีความสวยงาม
ถนนสายดอกคูณ หรือดอกราชพฤกษ์ตั้งอยู่บนทางหลวงหมายเลข 117 ตอน ไร่อ้อย - พญาแมน ระหว่าง กม. ที่ 190+500 - กม. ที่ 193+500 ระยะทางกว่า 3 กิโลเมตร ในพื้นที่ ตําบลคอรุม อําเภอพิชัย จังหวัดอุตรดิตถ์ ขณะนี้เริ่มออกดอกบานสะพรั่งเต็มสองข้างทาง ซึ่งจะออกดอกยาวไปจนถึงเดือนพฤษภาคม ดึงดูดความสนใจของประชาชนและนักท่องเที่ยวที่สัญจรผ่านไป - มา กลายเป็นทัศนียภาพที่สวยงาม เป็นแหล่งท่องเที่ยวที่เป็นแลนด์มาร์ค หรือจุดเช็กอินแห่งใหม่ของอําเภอพิชัย จังหวัดอุตรดิตถ์สําหรับการเดินทางมาท่องเที่ยวจากสี่แยกบ้านกร่าง อําเภอเมือง จังหวัดพิษณุโลก ขับตรงไปบนทางหลวงหมายเลข 12 และกลับรถหน้าวัดเมมสุวรรณารามผ่านปั๊มน้ํามัน ปตท. เขื่อนนเรศวรบริเวณ กม. ที่ 210+200 ประมาณ 500 เมตร และเลี้ยวซ้ายขับตรงไปบนทางหลวงหมายเลข 117 มุ่งหน้าอําเภอพรหมพิราม จังหวัดพิษณุโลก ขับตรงไปตลอดจนผ่านสถานีตํารวจภูธรพญาแมนตําบลพญาแมน อําเภอพิชัย จังหวัดอุตรดิตถ์ จนถึงโรงพยาบาลส่งเสริมสุขภาพ ตําบลท่ามะเฟือง จะพบถนนดอกคูนที่สวยงามสองข้างทาง ระหว่าง กม. ที่ 190+500 - กม. ที่ 193+500 ถนนสายดอกคูณเกิดจากประชาชนในพื้นที่ร่วมกันปลูกต้นดอกคูณตลอดสองข้างทางกว่า 1,000 ต้น นอกจากนี้ยังสามารถแวะสักการะและชมพิพิธภัณฑ์บ้านเกิดพระยาพิชัยดาบหักได้อีกด้วย
ทล. ขอความร่วมมือประชาชนที่จะถ่ายภาพโปรดจอดยานพาหนะบริเวณสองข้างทางอย่างระมัดระวัง เพื่อป้องกันปัญหาการจราจรติดขัดและอุบัติเหตุที่อาจเกิดขึ้น รวมถึงไม่กีดขวางการจราจรบนทางหลวง และขอความร่วมมือนักท่องเที่ยวเดินทางอย่างปลอดภัยและใส่ใจสิ่งแวดล้อม ไม่ทําให้ดอกไม้เกิดความเสียหาย โปรดขับรถด้วยความระมัดระวัง ปฏิบัติตามป้ายเตือน ป้ายแนะนํา เพื่อความปลอดภัยในการเดินทาง และปฏิบัติตามมาตรฐานสาธารณสุขภายใต้วิถีชีวิตรูปแบบใหม่ “ท่องเที่ยวสุขใจ ห่างไกลโควิด - 19” สวมหน้ากาก ล้างมือ รักษาระยะห่าง หากประชาชนต้องการสอบถามข้อมูลรายละเอียดเพิ่มเติมสามารถติดต่อได้ที่สายด่วน ทล. 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ เตือนประชาชนไม่นำเข้าสัตว์ป่าแบบผิดกฎหมาย อาจเป็นอันตรายทำให้เกิดการแพร่ระบาดของโรค กำชับหน่วยงานเฝ้าระวังแนวชายแดน
วันพุธที่ 25 พฤษภาคม 2565
โฆษกรัฐบาลเผย นายกฯ เตือนประชาชนไม่นําเข้าสัตว์ป่าแบบผิดกฎหมาย อาจเป็นอันตรายทําให้เกิดการแพร่ระบาดของโรค กําชับหน่วยงานเฝ้าระวังแนวชายแดน
โฆษกรัฐบาลเผย นายกฯ เตือนประชาชนไม่นําเข้าสัตว์ป่าแบบผิดกฎหมาย อาจเป็นอันตรายทําให้เกิดการแพร่ระบาดของโรค กําชับหน่วยงานเฝ้าระวังแนวชายแดน ห้ามขนสัตว์ข้ามแดนที่อาจจะนําไปสู่การแพร่ระบาดของโรคฝีดาษลิงได้     พบผู้ติดเชื้อโควิด-19 รายใหม่   5,013 ราย
วันนี้ (25 พ.ค. 65) นายธนกร วังบุญคงชนะ โฆษกประจําสํานักนายกรัฐมนตรี เผย พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เตือนประชาชนไม่นําเข้าสัตว์ป่าแบบผิดกฎหมาย เนื่องจากอาจจะเป็นอันตรายและทําให้เกิดการแพร่ระบาดของโรค พร้อมกําชับหน่วยงานที่เกี่ยวข้อง เฝ้าระวังและกวดขันตามแนวชายแดนทั้งทางบกและทางน้ํา ห้ามมีการเคลื่อนย้ายสัตว์ข้ามแดนที่อาจจะนําไปสู่การแพร่ระบาดของโรคฝีดาษลิงรวมทั้งระมัดระวังในการติดตามข่าวสาร อย่าหลงเชื่อข่าวปลอมหากฉีดวัคซีน AstraZeneca เสี่ยงเป็นโรคฝีดาษลิงไม่เป็นความจริง กรมควบคุมโรค กระทรวงสาธารณสุข ยืนยัน การฉีดวัคซีนป้องกันโรคโควิด 19 ไม่มีความเสี่ยงต่อการเกิดโรคฝีดาษลิง เนื่องจากโรคฝีดาษลิงเกิดจากเชื้อไวรัสกลุ่ม Poxviridae จัดอยู่ในจีนัส Orthopoxvirus เชื้อไวรัสฝีดาษลิงพบได้ในสัตว์หลายชนิด โดยเฉพาะสัตว์ตระกูลลิงและสัตว์ฟัน ซึ่งคนก็สามารถติดโรคได้จากการสัมผัสโดยตรงกับเลือด สารคัดหลั่ง หรือตุ่มหนองของสัตว์ที่ติดเชื้อ หรือจากการถูกสัตว์ที่มีเชื้อกัดข่วน กินเนื้อสัตว์ที่ปรุงสุกไม่เพียงพอ หรืออาจติดทางอ้อมจากการสัมผัสที่นอนของสัตว์ป่วย การแพร่เชื้อจากคนสู่คนแม้มีโอกาสน้อย ปัจจุบันยังไม่มีการรักษาโรคฝีดาษลิงที่เฉพาะเจาะจง แต่สามารถควบคุมการระบาดได้ด้วย การฉีดวัคซีนป้องกันโรคไข้ทรพิษ ซึ่งสามารถป้องกันโรคฝีดาษลิงได้ 85% ดังนั้นขอให้ประชาชนอย่าหลงเชื่อหรือส่งต่อข้อมูลที่ไม่เป็นความจริงดังกล่าว ต่อในช่องทางสื่อสังคมออนไลน์ต่างๆ
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ วันพุธที่ 25 พฤษภาคม 2565 รวม 5,013 ราย จําแนกเป็น ผู้ป่วยจากในประเทศ 5,013 ราย ผู้ป่วยสะสม 2,201,315 ราย (ตั้งแต่ 1 มกราคม 2565) หายป่วยกลับบ้าน 5,591 ราย หายป่วยสะสม 2,179,144 ราย (ตั้งแต่ 1 มกราคม 2565) ผู้ป่วยกําลังรักษา 47,268 ราย เสียชีวิต 33 ราย จํานวนผู้ป่วยปอดอักเสบ รักษาตัวอยู่ในโรงพยาบาล 1,028 ราย เฉลี่ยจังหวัดละ 13 ราย อัตราครองเตียง ร้อยละ 13.8
********
รัฐบาลไทย-ข่าวทำเนียบรัฐบาล-องค์การขนส่งมวลชนกรุงเทพ ขยายเวลายกเลิกเก็บค่าธรรมเนียมออกบัตรโดยสารล่วงหน้าอิเล็กทรอนิกส์ทุกประเภท ถึงวันที่ 31 ธันวาคม นี้
วันอังคารที่ 28 กันยายน 2564
องค์การขนส่งมวลชนกรุงเทพ ขยายเวลายกเลิกเก็บค่าธรรมเนียมออกบัตรโดยสารล่วงหน้าอิเล็กทรอนิกส์ทุกประเภท ถึงวันที่ 31 ธันวาคม นี้
องค์การขนส่งมวลชนกรุงเทพ (ขสมก.) กระทรวงคมนาคม ได้ขยายเวลาการยกเลิกเก็บค่าธรรมเนียมในการออกบัตรโดยสารล่วงหน้าอิเล็กทรอนิกส์ บุคคลทั่วไป และบัตรโดยสารนักเรียน นิสิต นักศึกษา อิเล็กทรอนิกส์ ออกไปอีก 3 เดือน ถึงวันที่ 31 ธันวาคม 2564
องค์การขนส่งมวลชนกรุงเทพ (ขสมก.) กระทรวงคมนาคม ได้ขยายเวลาการยกเลิกเก็บค่าธรรมเนียมในการออกบัตรโดยสารล่วงหน้าอิเล็กทรอนิกส์ บุคคลทั่วไป และบัตรโดยสารนักเรียน นิสิต นักศึกษา อิเล็กทรอนิกส์ ออกไปอีก 3 เดือน ถึงวันที่ 31 ธันวาคม 2564 เพื่อลดภาระค่าใช้จ่าย และเป็นการส่งเสริมให้ประชาชนผู้ใช้บริการเปลี่ยนวิธีการชําระค่าโดยสารเป็นแบบไร้เงินสดมากขึ้น เพื่อลดการสัมผัสเหรียญกษาปณ์และธนบัตร ซึ่งเป็นสื่อแพร่เชื้อไวรัส COVID-19
นางพนิดา ทองสุข รองผู้อํานวยการฝ่ายบริหาร รักษาการแทน ผู้อํานวยการองค์การขนส่งมวลชนกรุงเทพเปิดเผยว่า ช่วงสถานการณ์การแพร่ระบาดของโรคติดเชื้อไวรัส COVID-19 ที่ผ่านมา ขสมก. ได้มีการดําเนินการตามมาตรการป้องกันการแพร่ระบาดของโรคอย่างเคร่งครัดมาโดยตลอด เพื่อสร้างความมั่นใจให้กับผู้ใช้บริการ อาทิ การให้พนักงานและผู้ใช้บริการ สวมหน้ากากอนามัยตลอดเวลา ขณะอยู่บนรถโดยสาร การฉีดพ่นแอลกอฮอล์ภายในรถโดยสารก่อนนํารถออกวิ่งให้บริการประชาชน และการติดตั้งเจลแอลกอฮอล์ บนรถโดยสาร สําหรับให้พนักงานและผู้ใช้บริการ ล้างทําความสะอาดมือ เป็นต้น นอกจากนี้ ขสมก. ได้มีการยกเลิกเก็บค่าธรรมเนียมออกบัตรโดยสารล่วงหน้าอิเล็กทรอนิกส์ทุกประเภท ตั้งแต่วันที่ 1 กุมภาพันธ์ - 30 กันยายน 2564 เพื่อส่งเสริมให้ผู้ใช้บริการเปลี่ยนวิธีการชําระค่าโดยสารจากเดิมที่ใช้เงินสด เป็นการชําระค่าโดยสารผ่านบัตรดังกล่าว เพื่อลดการสัมผัสเหรียญกษาปณ์และธนบัตร ซึ่งเป็นสื่อแพร่เชื้อโรค
เนื่องจากปัจจุบันสถานการณ์การแพร่ระบาดของโรคติดเชื้อไวรัส COVID-19 ระลอกที่ 3 ขสมก. จึงได้ขยายเวลาการยกเลิกเก็บค่าธรรมเนียมในการออกบัตรโดยสารล่วงหน้าอิเล็กทรอนิกส์ บุคคลทั่วไป และบัตรโดยสารนักเรียน นิสิต นักศึกษา อิเล็กทรอนิกส์ ออกไปอีก 3 เดือน ถึงวันที่ 31 ธันวาคม 2564 เพื่อช่วยลดภาระค่าใช้จ่ายให้กับประชาชน และเป็นการส่งเสริม ให้มีการชําระค่าโดยสารแบบไร้เงินสดอย่างต่อเนื่อง
รัฐบาลไทย-ข่าวทำเนียบรัฐบาล-รมว.สุชาติ หารือร่วม 3 สมาคม ผุดมาตรการเสริมโครงการปันน้ำใจร้านค้าสู่แรงงาน บริหารจัดการอาหารช่วยเหลือแรงงานในแคมป์คนงาน
วันพุธที่ 7 กรกฎาคม 2564
รมว.สุชาติ หารือร่วม 3 สมาคม ผุดมาตรการเสริมโครงการปันน้ําใจร้านค้าสู่แรงงาน บริหารจัดการอาหารช่วยเหลือแรงงานในแคมป์คนงาน
รัฐมนตรีว่าการกระทรวงแรงงาน หารือร่วม 3 สมาคม ผุดมาตรการเสริมโครงการปันน้ําใจร้านค้าสู่แรงงาน บริหารจัดการอาหารช่วยเหลือแรงงานในแคมป์คนงาน
เมื่อวันที่ 7 กรกฎาคม 2564 นายสุชาติ ชมกลิ่น รัฐมนตรีว่าการกระทรวงแรงงาน กล่าวภายหลังเป็นประธานการประชุมหารือร่วมกับสมาคมอุตสาหกรรมก่อสร้างไทย ในพระบรมราชูปถัมภ์ ชมรมหาบเร่แผงลอยกรุงเทพมหานคร และสมาคมภัตตาคารไทย เรื่องแนวทางการบริหารจัดการอาหารสําหรับช่วยเหลือแรงงานที่เก็บตัวในแคมป์คนงาน ณ ห้องประชุม ศ. นิคม จันทรวิทุร ชั้น 5 อาคารกระทรวงแรงงาน โดยมี นายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) คุณลิซ่า งามตระกูลพานิช นายกสมาคมอุตสาหกรรมก่อสร้างไทย ในพระบรมราชูปถัมภ์ คุณญาดา พรเพชรรัมภา ประธานชมรมหาบเร่แผงลอยกรุงเทพมหานคร คุณฐนิวรรณ กุลมงคล นายกสมาคมภัตตาคารไทย นางสาวพิชสณัชค์ วนิชมงคลกิจ เลขาชมรมหาบเร่แผงลอยกรุงเทพมหานคร นายเรวัตร ชอบธรรม เครือข่ายแผงลอยไทยเพื่อการพัฒนาที่ยั่งยืน พร้อมด้วยผู้บริหารระดับสูงกระทรวงแรงงาน เข้าร่วมในครั้งนี้ด้วย โดย รมว.แรงงาน กล่าวว่า ท่าน พล.อ.ประยุทธ์ จันทร์โอชา นายกรัฐมนตรี และ รมว.กลาโหม และกระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ได้มีความห่วงใยพี่น้องผู้ใช้แรงงานจากกรณีที่ทาง ศบค.มีมติให้ปิดแคมป์คนงานก่อสร้าง งดการเดินทางและเคลื่อนย้ายแรงงานในพื้นที่จังหวัดสีแดงเข้ม ได้แก่ กรุงเทพมหานคร ปทุมธานี นนทบุรี สมุทรสาคร สมุทรปราการ นครปฐม เป็นเวลา 1 เดือน เพื่อควบคุมการแพร่ระบาดของโควิด-19 ในคลัสเตอร์แคมป์คนงานนั้น และได้มอบหมายให้กระทรวงแรงงานดูแลแรงงานที่ได้รับผลกระทบในครั้งนี้โดยการจ่ายเยียวยาสิทธิประโยชน์ทดแทนกรณีว่างงาน 50 เปอร์เซ็นของค่าจ้าง และขอความร่วมมือนายจ้างดูแลอาหาร 3 มื้อ โดยกระทรวงแรงงานผุดโครงการปันน้ําใจร้านค้าสู่แรงงาน ซึ่งเป็นมาตรการเสริมในการสนับสนุนช่วยเหลือลูกจ้าง
นายสุชาติ กล่าวต่อว่า ในวันนี้กระทรวงแรงงานจึงได้เชิญผู้แทนสมาคมอุตสาหกรรมก่อสร้างไทย ในพระบรมราชูปถัมภ์ ชมรมหาบเร่แผงลอยกรุงเทพมหานคร และสมาคมภัตตาคารไทย มาเพื่อประชุมหารือเตรียมการและรับทราบแนวทางการช่วยเหลือเยียวยาแรงงานที่อยู่ในแคมป์ก่อสร้างที่สถานประกอบการถูกปิดตามประกาศ ทั้งนี้ ในส่วนของกระทรวงแรงงาน กรมการจัดหางานได้เห็นชอบให้สํานักบริหารแรงงานต่างด้าวจัดทําโครงการให้ความช่วยเหลือคนต่างด้าว ด้านอาหาร เพื่อช่วยเหลือเยียวยาด้านอาหารแก่แรงงานต่างด้าวที่ได้รับอนุญาตทํางานในกิจการก่อสร้างในพื้นที่กรุงเทพมหานคร ในช่วงที่มีการปิดสถานที่ก่อสร้าง โดยมีเป้าหมาย จํานวน 30,000 คน
“ผมได้เล็งเห็นถึงปัญหาของผู้ค้าหาบเร่แผงลอยที่ประสบปัญหากับสถานการณ์โรคโควิด-19 ทําให้ไม่มีรายได้จากการขายของ จึงได้อนุเคราะห์ให้ความช่วยเหลือผู้ค้าหาบเร่แผงลอยเพื่อให้มีรายได้ที่จะเลี้ยงดูตนเอง และครอบครัวได้บ้าง จึงได้ให้ผู้ค้าหาบเร่แผงลอย รวมทั้งสมาคมภัตตาคารไทยได้ทําข้าวกล่องเพื่อส่งแคมป์คนงาน ซึ่งปัจจุบันต้องถูกกักตัว เนื่องจากป้องกันการแพร่ระบาดของโควิด-19” นายสุชาติ กล่าวในท้ายสุด
รัฐบาลไทย-ข่าวทำเนียบรัฐบาล-ผู้ตรวจราชการ ก.อุตฯ รับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จในการเจริญพระพุทธมนต์ การพระราชพิธีเฉลิมพระชนมพรรษา กรกฎาคม พ.ศ. 2565
วันศุกร์ที่ 29 กรกฎาคม 2565
ผู้ตรวจราชการ ก.อุตฯ รับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จในการเจริญพระพุทธมนต์ การพระราชพิธีเฉลิมพระชนมพรรษา กรกฎาคม พ.ศ. 2565
ผู้ตรวจราชการ ก.อุตฯ รับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จในการเจริญพระพุทธมนต์ การพระราชพิธีเฉลิมพระชนมพรรษา กรกฎาคม พ.ศ. 2565
วันนี้ (28 กรกฎาคม 2565) เวลา 17.00 น. นายเดชา จาตุธนานนท์ ผู้ตรวจราชการกระทรวงอุตสาหกรรม รับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี   เสด็จในการเจริญพระพุทธมนต์  การพระราชพิธีเฉลิมพระชนมพรรษา ณ พระที่นั่งอมรินทรวินิจฉัย ในพระบรมหาราชวัง
รัฐบาลไทย-ข่าวทำเนียบรัฐบาล-ไอแบงก์ เปิดตัวแอปพลิเคชัน “iBank Financing” เปิดประสบการณ์ใหม่ของการขอสินเชื่อง่ายๆ ตอบโจทย์ไลฟ์สไตล์คนยุคใหม่
วันพฤหัสบดีที่ 30 ธันวาคม 2564
ไอแบงก์ เปิดตัวแอปพลิเคชัน “iBank Financing” เปิดประสบการณ์ใหม่ของการขอสินเชื่อง่ายๆ ตอบโจทย์ไลฟ์สไตล์คนยุคใหม่
ธนาคารอิสลามแห่งประเทศไทย (ไอแบงก์) เปิดให้บริการขอสินเชื่อผ่านแอปพลิเคชัน 'iBank Financing' อย่างเป็นทางการ พร้อมเปิดประสบการณ์ใหม่ของการสมัครสินเชื่อบุคคล หรือสินเชื่อธุรกิจ ผ่านมือถือหรือแท็บเล็ต ได้ทั้งระบบ Android และ iOS แล้วตั้งแต่วันนี้
แอปพลิเคชัน “iBank Financing” ถือเป็นอีกหนึ่งนวัตกรรมการให้บริการของไอแบงก์ส่งท้ายปี 2564 ที่สรรค์สร้างเพื่อตอบโจทย์ไลฟ์สไตล์คนยุคใหม่ที่ต้องการความรวดเร็ว ลดขั้นตอนการเดินทาง โดยแอปพลิเคชันนี้ถูกพัฒนาขึ้นเพื่อมอบความสะดวกสบายแก่ลูกค้าและประชาชนที่สนใจสมัครขอใช้ผลิตภัณฑ์ด้านสินเชื่อไม่ว่าจะเป็นสินเชื่อบุคคลหรือสินเชื่อธุรกิจ โดยมาพร้อมบริการโปรแกรมการคํานวณจํานวนเงินผ่อนชําระรายเดือน ที่สามารถประเมินความสามารถในการผ่อนชําระได้เบื้องต้นด้วยตนเอง และเป็นช่องทางในการติดตามสถานะใบสมัครสินเชื่อพร้อมปฏิทินขอนัดหมายพนักงานธนาคารเพื่อทําสัญญาได้ กับขั้นตอนการใช้งานง่ายๆ ดังนี้
1. สแกนเพื่อดาวน์โหลด และติดตั้ง แอปพลิเคชัน “iBank Financing”
2. เลือกเมนู “สมัครใช้งาน” และกรอกข้อมูลลงทะเบียนการใช้งาน และยืนยันตัวตนผ่านรหัส OTP
3. เข้าสู่ระบบ และลงทะเบียนสมัครใช้บริการสินเชื่อ กรอกข้อมูลต่างๆ ตามขั้นตอน
4. กดยืนยันการสมัครใช้บริการ
ผู้ที่สนใจสามารถดาวน์โหลดและติดตั้ง แอปพลิเคชัน “iBank Financing” ได้แล้ววันนี้ สอบถามข้อมูลการใช้งานเพิ่มเติมได้ที่ iBank Call Center 1302
รัฐบาลไทย-ข่าวทำเนียบรัฐบาล-“ทิพานัน” เผย “พล.อ.ประยุทธ์”ปลื้มกระแสตอบรับงานคัดสรรสุดยอด OTOP ชี้ผลงานรัฐบาลบูม OTOP พุ่ง คาดรายได้ปีนี้ทะยานสู่ 419 พันล้านบาท
วันศุกร์ที่ 26 สิงหาคม 2565
“ทิพานัน” เผย “พล.อ.ประยุทธ์”ปลื้มกระแสตอบรับงานคัดสรรสุดยอด OTOP ชี้ผลงานรัฐบาลบูม OTOP พุ่ง คาดรายได้ปีนี้ทะยานสู่ 419 พันล้านบาท
“ทิพานัน” เผย “พล.อ.ประยุทธ์”ปลื้มกระแสตอบรับงานคัดสรรสุดยอด OTOP ชี้ผลงานรัฐบาลบูม OTOP พุ่ง คาดรายได้ปีนี้ทะยานสู่ 419 พันล้านบาท สร้างงาน สร้างอาชีพ ต่อยอดพัฒนาชุมชนเข้มแข็ง เป็นยุค OTOP ก้าวหน้า ยันให้ความสําคัญกับท้องถิ่นทุกมิติ
วันที่ 26 สิงหาคม 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา รัฐมนตรีว่าการกระทรวงกลาโหม มีความยินดีที่กระแสตอบรับงานการคัดสรรสุดยอดหนึ่งตําบล หนึ่งผลิตภัณฑ์ไทย ปี พ.ศ. 2565 (OTOP Product Champion : OPC) ได้รับความสนใจจากพี่น้องประชาชนเป็นจํานวนมาก โดยในงานนี้มีผลิตภัณฑ์ส่งเข้าคัดสรรฯ กว่า 15,707 ผลิตภัณฑ์ เพื่อให้ผู้ประกอบการ OTOP มีความตื่นตัวในการพัฒนาผลิตภัณฑ์ให้มีคุณภาพและมาตรฐาน ทําให้สินค้าเป็นที่ยอมรับของพี่น้องประชาชนทั้งในและต่างประเทศ
น.ส.ทิพานัน กล่าวว่า ทั้งนี้รัฐบาล โดยพล.อ.อนุพงษ์ เผ่าจินดา รัฐมนตรีว่าการกระทรวงมหาดไทย ได้ดําเนินการตามนโยบายของพล.อ.ประยุทธ์ ในการส่งเสริมและพัฒนาเพื่อยกระดับมาตรฐานสินค้า OTOP ไทย ซึ่งมีแนวโน้มรายได้เติบโตอย่างต่อเนื่อง กราฟพุ่งสูงขึ้นเรื่อยๆ โดยในปี 2564 ที่ผ่านมามีรายได้เฉลี่ย 323 พันล้านบาท และคาดว่าในปีนี้จะทํารายได้สูงสุดถึง 419 พันล้านบาท
น.ส.ทิพานัน กล่าวต่อว่า จากผลของความมุ่งมั่นส่งเสริม OTOP ไทยของรัฐบาล ช่วยสร้างงาน สร้างอาชีพให้กับพี่น้องประชาชนส่งผลให้ปัจจุบันมีผู้ประกอบการทั้งหมดในฐานข้อมูล 93,988 ราย มีแรงงานอยู่ทั้งหมด 131,583 ราย แยกเป็นแรงงานทักษะ 55ม890 ราบและแรงงานทั่วไป 75,693 ราย ซึ่งเป็นการกระตุ้นเศรษฐกิจชุมชน ต่อยอดสู่การพัฒนาชุมชนให้มีความเข้มแข็งและยั่งยืน ถือเป็นยุคที่ OTOP ไทยก้าวหน้าและมีทิศทางที่สดใส
ส่วนที่พรรคเพื่อไทยออกมากล่าวหาว่าไม่ให้ความสําคัญกับท้องถิ่นนั้น น.ส.ทิพานัน กล่าวว่า รัฐบาลให้ความสําคัญกับท้องถิ่นในทุกมิติ แก้ไขปัญหาความเดือดร้อน ยกระดับคุณภาพชีวิตพี่น้องประชาชนผ่านกลไกของท้องถิ่น ที่เป็นกําลังสําคัญในการขับเคลื่อนมาตรการต่างๆในการพัฒนาประเทศ โดยเฉพาะในการป้องกันการแพร่ระบาดของเชื้อไวรัสโควิด-19ที่ผ่านมา โดยในปีงบประมาณ 2565 ที่ผ่านมาได้จัดสรรเงินอุดหนุนให้แก่ องค์การปกครองส่วนท้องถิ่น เพิ่มขึ้นร้อยละ 1.9 ขณะที่ในปีงบประมาณ 2566 แม้กระทรวงมหาดไทยถูกลดงบประมาณ 336 ล้านบาท แต่พบว่าได้รับงบกลับคืน กระทรวงมหาดไทย 24 ล้านบาท ให้กับ กรมส่งเสริมการปกครองท้องถิ่น เป็นเงินอุดหนุนให้ องค์การปกครองส่วนท้องถิ่นด้วย
รัฐบาลไทย-ข่าวทำเนียบรัฐบาล-ธ.ก.ส. จัดสินเชื่อหนุนการปลูกกัญชา เพื่อประโยชน์ทางการแพทย์ และการศึกษาวิจัยพัฒนา ดอกเบี้ย 0.01% ต่อปี
วันพุธที่ 8 กันยายน 2564
ธ.ก.ส. จัดสินเชื่อหนุนการปลูกกัญชา เพื่อประโยชน์ทางการแพทย์ และการศึกษาวิจัยพัฒนา ดอกเบี้ย 0.01% ต่อปี
ธ.ก.ส. พร้อมสนับสนุนสินเชื่อปลูกกัญชา เพื่อใช้ประโยชน์ทางการแพทย์ และการศึกษาวิจัยพัฒนา ผ่านสินเชื่อธุรกิจชุมชนสร้างไทย อัตราดอกเบี้ยร้อยละ 0.01 ต่อปี หรือล้านละร้อย หรือสินเชื่อที่เหมาะสมกับธุรกิจ
ธ.ก.ส. พร้อมสนับสนุนสินเชื่อปลูกกัญชา เพื่อใช้ประโยชน์ทางการแพทย์ และการศึกษาวิจัยพัฒนา ผ่านสินเชื่อธุรกิจชุมชนสร้างไทย อัตราดอกเบี้ยร้อยละ 0.01 ต่อปี หรือล้านละร้อย หรือสินเชื่อที่เหมาะสมกับธุรกิจ โดยผู้กู้ต้องจดทะเบียนเป็นวิสาหกิจชุมชน วิสาหกิจเพื่อสังคม หรือสหกรณ์การเกษตรที่จดทะเบียนถูกต้องตามกฎหมาย มีการจัดทํา MOU ในการดําเนินการภายใต้ความร่วมมือและกํากับดูแลระหว่างผู้ขอกู้กับหน่วยงานของรัฐหรือสถาบันอุดมศึกษา และได้รับใบอนุญาตให้ผลิตยาเสพติดให้โทษในประเภท 5 เฉพาะกัญชา จาก อย. สนใจติดต่อสอบถามได้ที่ ธ.ก.ส. ทุกสาขาทั่วประเทศ
นายสมเกียรติ กิมาวหา รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ปัจจุบันมีผู้ให้ความสนใจในการปลูกพืชกัญชา เพื่อนําไปศึกษาวิจัยและพัฒนาสําหรับการใช้ประโยชน์ทางการแพทย์หรือเภสัชกรรมเป็นจํานวนมาก อีกทั้งตามมาตรา 9 แห่งพระราชบัญญัติยาเสพติดให้โทษ (ฉบับที่ 7) พ.ศ. 2562 มีผลบังคับให้สามารถนํากัญชาไปใช้ในกรณีจําเป็น เพื่อประโยชน์ทางการแพทย์ การศึกษาวิจัย รวมถึง การเกษตรกรรม พาณิชยกรรม วิทยาศาสตร์ และอุตสาหกรรม ภายใต้ความร่วมมือและกํากับดูแลของหน่วยงานของรัฐ ในการนี้ เพื่อรองรับความต้องการเพาะปลูกกัญชาที่เพิ่มขึ้น ธ.ก.ส. จึงได้มีแนวทางสนับสนุนสินเชื่อเพื่อการปลูกกัญชา เพื่อประโยชน์ทางการแพทย์ การศึกษาวิจัยพัฒนา และสร้างรายได้เพิ่มให้เกษตรกรและชุมชน อย่างไรก็ตาม การผลิตกัญชาซึ่งเป็นพืชที่มีความเสี่ยงสูงและถือเป็นยาเสพติดให้โทษ จึงจําเป็นต้องมีการกํากับดูแลและดําเนินการภายใต้กฎหมาย ข้อกําหนดและกฎเกณฑ์ที่เกี่ยวข้อง รวมถึงต้องมีการบริหารจัดการทั้งด้านการผลิต การเก็บรักษา และการตลาดเป็นการเฉพาะ
สําหรับคุณสมบัติของผู้ขอกู้ ต้องเป็นวิสาหกิจชุมชน วิสาหกิจเพื่อสังคม หรือสหกรณ์การเกษตรที่จดทะเบียนถูกต้องตามกฎหมาย มีการจัดทําบันทึกข้อตกลง (MOU) ในการดําเนินการภายใต้ความร่วมมือและกํากับดูแลระหว่างผู้ขอกู้กับหน่วยงานของรัฐ หรือสถาบันอุดมศึกษา ที่มีหน้าที่ศึกษาวิจัยหรือจัดการเรียนการสอนหรือมีหน้าที่ให้บริการทางการแพทย์ เภสัชศาสตร์ วิทยาศาสตร์ หรือเกษตรศาสตร์ หรือมีหน้าที่ในการป้องกันปราบปรามและแก้ไขปัญหายาเสพติด และต้องได้รับใบอนุญาตให้ผลิตยาเสพติดให้โทษในประเภท 5 เฉพาะกัญชา จากสํานักงานคณะกรรมการอาหารและยา (อย.)
รัฐบาลไทย-ข่าวทำเนียบรัฐบาล-พิธีลงนามแผนงานระยะปี พ.ศ. ๒๕๖๔ - ๒๕๖๕ ระหว่างกระทรวงยุติธรรมแห่งราชอาณาจักรไทยและกระทรวงยุติธรรมแห่งสาธารณรัฐสังคมนิยมเวียดนาม
วันพุธที่ 15 กันยายน 2564
พิธีลงนามแผนงานระยะปี พ.ศ. ๒๕๖๔ - ๒๕๖๕ ระหว่างกระทรวงยุติธรรมแห่งราชอาณาจักรไทยและกระทรวงยุติธรรมแห่งสาธารณรัฐสังคมนิยมเวียดนาม
พิธีลงนามแผนงานระยะปี พ.ศ. ๒๕๖๔ - ๒๕๖๕ ระหว่างกระทรวงยุติธรรมแห่งราชอาณาจักรไทยและกระทรวงยุติธรรมแห่งสาธารณรัฐสังคมนิยมเวียดนาม
ในวันพุธที่ ๑๕ กันยายน ๒๕๖๔ เวลา ๑๓.๓๐ น. กระทรวงยุติธรรมและกระทรวงยุติธรรมสาธารณรัฐสังคมนิยมเวียดนามได้ร่วมจัดพิธีลงนามแผนงานระยะปี พ.ศ. ๒๕๖๔ - ๒๕๖๕ ผ่านระบบการประชุมทางไกล (Video Conference) โดยศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ประธานฝ่ายไทย และ Mr. NGUYEN KHANH NGOC, Deputy Minister ประธานฝ่ายเวียดนาม เป็นผู้ลงนาม นอกจากนี้ ยังมีคณะผู้บริหารส่วนราชการของกระทรวงยุติธรรมไทยได้แก่ กรมพินิจและคุ้มครองเด็กและเยาวชน กรมบังคับคดี สถาบันเพื่อการยุติธรรมแห่งประเทศไทย (องค์การมหาชน) คณะผู้บริหารส่วนราชการของกระทรวงยุติธรรมเวียดนาม และเจ้าหน้าที่ของกระทรวงยุติธรรมทั้งสองประเทศเข้าร่วมและเป็นสักขีพยานในโอกาสนี้ด้วย
แผนงานระยะปี พ.ศ. ๒๕๖๔ - ๒๕๖๕ มีวัตถุประสงค์เพื่อดําเนินงานภายใต้ขอบเขตความร่วมมือตามบันทึกความเข้าใจว่าด้วยความร่วมมือด้านกิจการยุติธรรมและกฎหมายระหว่างกระทรวงยุติธรรมแห่งราชอาณาจักรไทยและกระทรวงยุติธรรมแห่งสาธารณรัฐสังคมนิยมเวียดนาม ที่ทั้งสองฝ่ายได้ลงนามร่วมกันไว้เมื่อปี ๒๕๕๘ ซึ่งการลงนามร่วมกันของกระทรวงยุติธรรมของทั้งสองประเทศในแผนงานฯ ครั้งนี้ สะท้อนให้เห็นถึงความมุ่งมั่นในการส่งเสริม สนับสนุน และผลักดันนโยบายสําคัญซึ่งกันและกันให้มีการดําเนินการอย่างต่อเนื่องและเกิดผลสําเร็จอย่างเป็นรูปธรรม โดยเฉพาะอย่างยิ่ง กระบวนการยุติธรรมเด็กและเยาวชน
รัฐบาลไทย-ข่าวทำเนียบรัฐบาล-มาดูกัน! ของขวัญปีใหม่ ปี 2565 จากรัฐบาล ด้านกระตุ้นเศรษฐกิจ ลดภาระค่าครองชีพ - อำนวยความสะดวกประชาชน
วันอาทิตย์ที่ 26 ธันวาคม 2564
มาดูกัน! ของขวัญปีใหม่ ปี 2565 จากรัฐบาล ด้านกระตุ้นเศรษฐกิจ ลดภาระค่าครองชีพ - อํานวยความสะดวกประชาชน
.....
มาดูกัน! ของขวัญปีใหม่ ปี 2565 จากรัฐบาล ด้านกระตุ้นเศรษฐกิจ ลดภาระค่าครองชีพ - อํานวยความสะดวกประชาชน
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...